text: 950.000 kroner til julemærkehjem
  06 marts 2011 kl. 16.32
  Godt gået! Ikke færre end 950.000 kroner blev overskuddet af årets julemærke-marcher, som i dag blev overgivet som tiltrængt hjælp til landets julemærkehjem.
  Julemærkemarchen er en fast begivenhed, som samler penge ind til julemærkehjemmene. 
  Julemærkehjemmene modtager hvert år omkring 700 drenge og piger i alderen 6-14 år. I dag er en stor del af børnene overvægtige, men for de fleste fylder ensomhed, mobning, lavt selvværd og mangel på venskaber lige så meget som overvægten. 
  På trods af hårde vintre med færre deltagere topper overskuddet fra julemarcherne alligevel rekorden fra 2009, som var på 875.000.
  Det blev fejret med sang og musik ved overrækkelsen i eftermiddag på Julemærkehjemmet Fjordmark i Kollund.
  